# Obrazloženje prijedloga financijskog plana za razdoblje 2022. – 2024.

# UVODNI DIO

# Proračunski korisnik: TRGOVAČKA ŠKOLA

#  OIB:56064164023

#  Trg J. F. Kennedyja 4

#  10000 ZAGREB

# Sažetak djelokruga rada:

Djelatnost Trgovačke škole je srednje strukovno obrazovanje redovitih učenika za stjecanje srednje stručne spreme za zanimanje:

- komercijalist u četverogodišnjem trajanju

- prodavač u trogodišnjem trajanju

- prodavač – dualni model obrazovanja u trogodišnjem trajanju.

U Trgovačkoj školi provodi se strukovno obrazovanje odraslih polaznika - prekvalifikacija za zanimanje komercijalist.

Nastava se izvodi na temelju Nastavnih planova i programa donesenih od strane Ministarstva znanosti i obrazovanja, Godišnjeg plana i programa rada Trgovačke škole i Školskog kurikuluma Trgovačke škole.

Školu pohađa 604 učenika, koji su raspoređeni u 26 razrednih odjela. Ukupan broj zaposlenih radnika iznosi 59 (uključujući zamjene odsutnih radnika).

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 4109 DJELATNOST USTANOVA SREDNJEG ŠKOLSTVA

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018), Program javnih potreba u srednjoškolskom odgoju i obrazovanju, Državni pedagoški standard srednjoškolskog sustava odgoja i obrazovanja (Narodne novine 63/08 i 63/10)*

# Cilj programa:

Prioritet Škole je kvalitetno obrazovanje i odgoj učenika koji ostvarujemo: permanentnim stručnim usavršavanjem zaposlenika, poticanjem učenika na izražavanje kreativnosti i sposobnosti kroz uključivanje u slobodne aktivnosti, natjecanja, školske projekte i manifestacije, organiziranjem izvannastavnih aktivnosti, poticanjem razvoja pozitivnih vrijednosti i natjecateljskog duha, pripremom učenika za upis na fakultete te nastavak školovanja na istima putem priprema za ispite državne mature organiziranjem dodatne nastave, provedbom primjerenih programa i oblika odgoja i obrazovanja.

# U okviru programa provode se sljedeće aktivnosti/projekti:

**Aktivnost A024109 A 410901 REDOVNA DJELATNOST PRORAČUNSKIH KORISNIKA**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2022. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova.

**Aktivnost A024109 A 410902. IZVANNASTAVNE I OSTALE AKTIVNOSTI**

Radi unapređenja kvalitete života i slobodnog vremena mladih te prevencije mogućeg društveno neprihvatljivog ponašanja, proračunom se osiguravaju sredstva za financiranje programa niza izvannastavnih i izvanškolskih aktivnosti, projekata organiziranog provođenja slobodnog vremena mladih i drugo. Jedan od oblika izvannastavnih aktivnosti, kao sastavnog dijela redovitoga školskog sustava tijekom školske godine, jesu natjecanja učenika i smotre učeničkog stvaralaštva organizirane na školskoj, regionalnoj i državnoj razini, u skladu s programom Ministarstva znanosti i obrazovanja, Agencije za odgoj i obrazovanje te Agencije za strukovno obrazovanje i obrazovanje odraslih. Program natjecanja i smotri učenika srednjih škola Grada Zagreba donosi i provodi Gradski ured za obrazovanje. U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2021.)** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Program natjecanja |  | Broj učenika | 0 | 5 | 5 | 6 |
| Ukupan iznos sredstava potreban za provođenje izvannastavnih aktivnosti | Potrebna sredstva za financiranje iz proračuna Grada Zagreba | Iznos u kn | =0,00 | =2.000,00 | =3.000,00 | =3.000,00 |

**Aktivnost A02 4109 A 410903 POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu srednjoškolskog sustava odgoja i obrazovanja (NN 63/08 i 90/10.), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) te Zagrebačkoj strategiji izjednačavanja mogućnosti osoba s invaliditetom u razdoblju od 2016. do 2020., u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa školama sklapaju neki od ugovora: ugovor o radu, ugovor o djelu, ugovor o obavljanju studentskog posla, ugovor o volontiranju i dr., na određeno **i nepuno** radno vrijeme, najdulje do kraja nastavne godine.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2021.)** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | 0 | 2 | 3 | 4 |
| Broj učenika | Broj učenika  | Broj učenika  | 0 | 2 | 3 | 4 |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u kn | =0,00 | =94.000,00 | =97.000,00 | =100.000,00 |

**Aktivnost A 02 4109 T410903. POMOĆNICI U NASTAVI, STRUČNI I KOMUNIKACIJSKI POSREDNICI KAO POTPORA INKL. OBRAZOVANJU FAZA IV**

Grad Zagreb je 08. srpnja 2021. godine poslao prijavu na Javni poziv za dostavu projektnih prijedloga za dodjelu bespovratnih sredstava Ministarstva znanosti i obrazovanja objavljenom u okviru Europskog socijalnog fonda, Operativnog programa „Učinkoviti ljudski potencijali“ 2014-2020., u okviru „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.” Ukupna vrijednost Projekta iznosi **20.023.395,60 kuna**. Ukupni prihvatljivi troškovi iznose 20.023.395,60 kuna. Bespovratna sredstva koja će Gradu Zagrebu kao korisniku biti dodijeljena iz Europskog socijalnog fonda iznose **16.500.000,00 kuna**, dok će Grad Zagreb sufinancirati Projekt u iznosu od **3.523.395,60 kuna.**

Cilj Projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Pomoćnici u nastavi/stručni komunikacijski posrednici sklapaju ugovore o radu sa školama na određeno vrijeme. U Projektu, kao partneri, sudjeluje 60 osnovnih škola i 2 srednje škole s područja Grada Zagreba.

Razdoblje provedbe Projekta je od **08. kolovoza 2021. do 31.srpnja 2022. godine.**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2021.)** | **Ciljana vrijednost (2022.)** | **Ciljana vrijednost (2023.)** | **Ciljana vrijednost (2024.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | 0 | 0 | 0 | 0 |
| Broj učenika | Broj učenika  | Broj učenika  | 0 | 0 | 0 | 0 |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u kn | =0,00 | =0,00 | =0,00 | =0,00 |

 Ravnatelj:

 /Darko Grgurić, prof./